**«Нохчийн республикан Машаран де»**

**МБДОУ «Детский сад № 16 «Дахар»**



Подготовила: А.А.Идрисова

**Нохчийн республикан Машаран де.**

1алашо: Нохчийн республикан Машаран де довзийтар.

1аморан 1алашо: Карладакхар хаарш Нохчийн Республикан символикех,

Кхиоран 1алашо: кхиор къамелан оьздангалла, къамелан къовсамаш, х1ума

дийцаран жам1 даран; бес-бесара к1оргера хаарш, корматалаш;

Кхеташкхиоран 1алашо: кхоллараллин политикан хийцамашна,

кхетамкхиор а, даржор а шен леларан кепан доладар.

Бераш зал чудовлу, г1анташ т1е охьаховшу, ойучу мукъамца.

Бераш йоьшу байт:

1. Машар, нийсо, вошалла

Нохчийчохь ю массарна!

Йиш цхьаьна вовшах кхета,

1илма 1амо вайшинна.

Дог1ийла хьо, хора керта

Бохьуш машар а, низам!

Д1ахьураг: Де дика хуьлда шун бераш!

Нохчийн Республикан президента Р.А.Кадыровс апрель бетта 16-г1а де 2009 що Машаран де кхайкхина Нохчийчохь. Вайн республикехь и де белхана мукъа дитина. Нохчийчохь и де самукъа даларца даздеш ду.

1.Харжаме  хоьттина,

Къам  доьхна  хьойзича.

Верасал  тIе  лаьцна,

Къонаха  вара  хьо.

2. Дела  дош  галдоккхуш,

Йовсараш    баьржича.

Нийса  некъ  гайттина,

Бусалба  вара  хьо.

Ткъа х1инца Нохчийн Республикан символикийн экскурси йийр йу вай.

Массо пачхьалкхехь ша тайпана символика ю: байракх, герб. (экран т1ехь гойту)

 

Герб еа басахь лаьтташ ю: ц1ен, можа, стигала басахь, к1айн а. К1айчу басна юкъехь йина ю, дахаран символ-нохчийн халкъан ж1амар, ц1енчу басехь. Лекха лаьмнаш, вайнехан шира б1ов, маьхкадаьттан вышка стигал басехь ю. Композици кхочуш еш, гуо юкъехь биъсаберг. Можаа, к1айн а г1одмаш стигал баса т1ехь лаьтташ ю юкъарчу гуо т1ехь. Арахьара берзош болу гуо т1ехь стигалбасахь нохчийн халкъан ж1амар ю к1айчу баса т1ехь.

(Экран т1ехь байракх гойту)

Пачхьалкхан байракх-коьрта символ ю. Иза ларъеш ю пачхьалкхан чохь а, арахьа а. Иза сийсаз яр - къам сийсаз дар ду. Байракх-сийлахь х1ума ю . Вайн байракх т1ехь кхоъ бос бу: баьццара, к1айн, ц1ен.

## Байракх-кхо бос: баьццара, к1айн, цIен - нохчийн беснаш, ткъа дашо ж1амар к1айн т1ехь-нохчийн республикан ж1амар. Беснийн к1оргера маь1наш ду-1алам а, кхолларалла а (баьццара-машар, дика 1амалш, к1айн –майралла, ницкъ, ц1ен- бахам, можа- даимна а).

Массо гражданин декхар ву шен пачхьалкхан символш лара, йовза. Даймехкан шатлакхан илли. Шатлакхан илли, герб, байракх ларар- иза пачхьалкх ларар ду. Пачхьалкхан символш сийсаз яр-пачхьалкх сийсаз яр ду, цуьнан халкъан истори а, оьздангалла а.

4. Бераша юьйцу байташ:

1. Доьзална дика да,къомана дика к1ант.  
Стогаллийн амалшца, дешан да вара хьо.  
Хьайн мехка дола деш, вехиийла лаьара.  
Тхо байлахь дитина , хьо Деле д1авирзи.  
Доьналле хьаьжжина, ял алсам йоккхуш,  
Везачу цу Дала, декъала войла хьо!

2. Дерриге седарчий схьадаларх сайна,

Дуьненан бахамаш кховдабарх схьа,

Хуьйцар бац сан Даймохк массарел тайна,

Ког била меттиг а –ду и сан ц1а!

3. Нохчийн мотт,хьоьца ду сан дерриг дахар

Хьо буьйцух,хьо хестош дуьненчохь вахар.

Сан деган стом бу хьо хийца йиш йоцуш.

Дагна, ахь,синтем ло ала дош доцуш.

4.Малхана дуьхьал йирзина лаьтта,

Г1ала а х1етахь шех дайъинарг дов.

Моьттура и г1атто ницкъ хир бац атта,

Ткъа х1инца-м кхуьуш ю. Сан Нохчийнчоь!

Даймохк бу хазаллин нур хила лепаш,

Дог дика шеен амал кхийдаеш тхоь.

Ша маьрша яккхарна, к1енташа леташ.

Баркалла бохуш ю. Сан Нохчийчоь!

5. Д1ахьуриг: Бераш, вай х1инца д1аэра ду 1ели Димаевин илли «Нохчийн чоь»

Нохчийчоь

Вайн дегнех кхерсташ ю алу,  
Вайн ирсан дайина доь,  
Ларйойла хьо везчу Дала,  
Бусулба сан Нохчийчоь.  
Дог доьхна бер санна, г1ийла,  
Оллалой ма хьежа соь,  
Хьан седа лепийта сирла,  
Со лойла хьан, Нохчийчоь.  
Лаиллах1а иллалах1,  
Ларъе везчу Дала, хьо.  
Лаиллах1а иллалах1,  
Бусулба сан Нохчийчоь.  
Йохийна, х1оттор яц гуора,  
Кур оллабойтур бац хьоь,  
Йиш яц дашо малх хьан кхола,  
Бусулба сан Нохчийчоь.  
Даш кхетта, эгча, син метта,  
Маршаллаш кхоьхьуьйтуш хьоь,  
Леш болчу хьан к1ентийн метта,  
Со лойла хьан, Нохчийчоь.  
Лаиллах1а иллалах1,  
Ларъе везчу Дала, хьо.  
Лаиллах1а иллалах1,  
Бусулба сан Нохчийчоь.  
Лечано хелхар деш…

Берийн ловзар.

Д1ахьуриг: Х1инца бераш, вайна юкъехь къовсам хира бу «Сихха гулла ян кхокхин, глобусан сурт, ».

Тоба шина декъе екъало. Шайн командина ц1е туьллу.

(Сихха а, нийса а т1е гулйина команда тоьлла)

Билгалла йоккху хьалхара меттиг къовсамехь баькхина тоба.

(Берийн жоьпаш)

1. Вайн тахана х1ун бахьана долуш гулделла ду, бераш?
2. Вайн къоман парг1ато хьан йелла?
3. Маршо бохучу дашах шу муха кхета?
4. Хьанна хаьа, маца даздо вайн Республикехь Машаран де? (16 апреля)

Цу т1ехь, вайна цхьанакхетар, Машаран денна лерина долу, д1адерза до!



